b'\n_START_ARTICLE_\nBizantinsko pape\xc5\xa1tvo\n_START_PARAGRAPH_\nBizantinsko pape\xc5\xa1tvo je bilo obdobje bizantinske nadvlade nad pape\xc5\xa1tvom. Trajalo je od 537 do 752. Rimljani so morali za posvetitev rimskega \xc5\xa1kofa pridobiti dovoljenje bizantinskih cesarjev._NEWLINE_Bizantinski pape\xc5\xbe, nekateri uporabljajo tudi izraz gr\xc5\xa1ki pape\xc5\xbe, je oznaka tistega pape\xc5\xbea, ki ga je bizantinski cesar imenoval oziroma potrdil bodisi sam ali pa preko ravenskega eksarha.\n_START_SECTION_\nZgodovina\n_START_PARAGRAPH_\nTo obdobje je trajalo nekako od cesarja Justinijana naprej pa do obdobja, ko se je pape\xc5\xa1tvo osvobodilo carigrajskega varu\xc5\xa1tva in iskalo za\xc5\xa1\xc4\x8dito pri Frankih. Ti pape\xc5\xbei pravzaprav niso bili bizantinski v o\xc5\xbejem pomenu besede. Taki so bili namre\xc4\x8d carigrajski patriarhi, ki so si - vsaj nekateri - lastili naslov "kumenski patriarh", kar je na nek na\xc4\x8din pomenilo isto kot "rimski pape\xc5\xbe", ali pa so naziv smatrali celo za pomembnej\xc5\xa1i. "Bizantinski pape\xc5\xbei" so bili namre\xc4\x8d tisti, ki so bili bolj ali manj pod vplivom Carigrada. Nekateri so kljub temu ravnali zelo neodvisno.\n_START_SECTION_\nKateri so bili "bizantinski" pape\xc5\xbei\n_START_PARAGRAPH_\nPravzaprav se je za\xc4\x8delo "bizantinsko pape\xc5\xa1tvo" \xc5\xbee z od cesarja Justinijana vsiljenim pape\xc5\xbeem Vigilijem, ki mu je bila naklonjena tudi cesarica Teodora misle\xc4\x8d, da ga bo zlahka pridobila za monofizitizem. Zna\xc4\x8dilno je, da se kljub svoji omahljivosti ni dal popolnoma vpre\xc4\x8di v voz dnevnih cesarskih politi\xc4\x8dnih potreb.'